4 โบรกเชียร์ “ซื้อ” GLOBAL หลังโชว์กำไร Q3 เฉียด 800 ล้าน เป้าสูง 24.40 บ. อัพไซด์ 19%
4 โบรกเชียร์ “ซื้อ” GLOBAL โชว์งบไตรมาส 3/65 มีกำไรสุทธิอยู่ที่ 775 ล้านบาท จับตาปี 65 โตแกร่ง โบรกชูเป้าสูงสุด 24.40 บ. อัพไซด์ 19.02%
4 โบรกเชียร์ซื้อ GLOBAL โชว์งบไตรมาส 3/65 มีกำไรสุทธิอยู่ที่ 775 ล้านบาท จับตาปี 65 โตแกร่ง โบรกชูเป้าสูงสุด 24.40 บ.
4 พ.ย. 2565

บริษัท สยามโกลบอลเฮ้าส์ จำกัด (มหาชน) หรือ GLOBAL รายงานผลการดำเนินงานไตรมาส 3/2565 และงวด 9 เดือนแรก สิ้นสุดวันที่ 30 กันยายน 2565 เป็นที่เรียบร้อยแล้ว โดยผ่านตลาดหลักทรัพย์ฯ เมื่อวันที่ 27 ตุลาคม 2565 ที่ผ่านมา
โดยบริษัทรายงานผลการดำเนินงานไตรมาส 3/2565 มีกำไรสุทธิอยู่ที่ 775 ล้านบาท เพิ่มขึ้น 17% เมื่อเทียบกับงวดเดียวกันของปีก่อนมีกำไรสุทธิ 659 ล้านบาท เนื่องเป็นผลมาจากรายได้จากการขายขยับมาอยู่ที่ 8,170.22 ล้านบาท เพิ่มขึ้น 485.44 ล้านบาท หรือ 6.32% เมื่อเทียบกับงวดเดียวกันของปีก่อน 7,684.78 ล้านบาท
ขณะที่งวด 9 เดือนแรกของปี 2565 สิ้นสุดวันที่ 30 กันยายน 2565 สามารถทำกำไรสุทธิ 2,959.57 ล้านบาท เพิ่มขึ้น 13.95% เมื่อเทียบกับงวดเดียวกันของปีก่อนมีกำไรสุทธิ 2,597.20 ล้านบาท เป็นผลจากรายได้จากการขายขยับขึ้นอยู่ที่ 27,023.45 ล้านบาท เพิ่มขึ้น 1,772.11 ล้านบาท หรือ 7.02% เมื่อเทียบกับงวดเดียวกันของปีก่อน 25,251.33 ล้านบาท โดยจากยอดขายของสาขาเดิมที่เพิ่มขึ้นและการเปิดสาขาใหม่เพิ่มอีก 3 สาขา
โดยผลการดำเนินงานไตรมาส 3/2565 ของ GLOBAL ผลปรากฎว่าออกมาดีกว่าที่นักวิเคราะห์คาดการณ์ไว้ทั้ง 4 บริษัทหลักทรัพย์อย่าง บริษัทหลักทรัพย์ โนมูระ พัฒนสิน จำกัด (มหาชน), บริษัทหลักทรัพย์ ฟิลลิป (ประเทศไทย) จำกัด (มหาชน), บริษัทหลักทรัพย์ ดาโอ (ประเทศไทย) และบริษัทหลักทรัพย์ เคจีไอ (ประเทศไทย) จำกัด (มหาชน) โดยประเมินไว้ก่อนหน้า ซึ่งคาดการณ์ว่ากำไรสุทธิประมาณ 700 ล้านบาท แต่ในที่สุด GLOBAL ก็ประกาศกำไรสุทธิไตรมาส 3/2565 ออกมาเฉียด 800 ล้านบาท ก็เท่ากับว่าสูงกว่าคาดการณ์ที่นักวิเคราะห์คาดไว้
อย่างเช่นกรณี บริษัทหลักทรัพย์ โนมูระ พัฒนสิน จำกัด (มหาชน) ระบุว่า แนวโน้มผลประกอบการไตรมาส 3/2565 ของ GLOBAL มีกำไรสุทธิอยู่ที่ 710 ล้านบาท
นอกจากนี้ปรับกำไรปี 2565 ขึ้นเล็กน้อย 4% อยู่ที่ 3.58 พันล้านบาท เพิ่มขึ้น 7% รวมถึงจุดเด่นของ GLOBAL ที่มีสาขาในเครือข่ายที่ครอบคลุม 6 ประเทศในภูมิภาคอาเซียนมากสุดในกลุ่ม Home improvement โดยยังคงแนะนำราคาเป้าหมาย 24.30 บาท อัพไซด์ 18.54%
สอดคล้องไปในทิศทาง บริษัทหลักทรัพย์ ฟิลลิป (ประเทศไทย) จำกัด (มหาชน) ระบุว่า แนวโน้มผลประกอบการไตรมาส 3/2565 ของ GLOBAL อยู่ที่ 731 ล้านบาท พร้อมยังคงแนะนำ ” ซื้อ” ราคาเป้าหมาย 24.00 บาท อัพไซด์ 17.07%
ขณะเดียวกันกับ บริษัทหลักทรัพย์ ดาโอ (ประเทศไทย) ระบุว่า แนวโน้มผลประกอบประกอบการไตรมาส 3/2565 ของ GLOBAL อยู่ที่ 728 ล้านบาท
ขณะที่ประมาณการกำไรสุทธิปี 2565 อยู่ที่ 3.5 พันล้านบาท และในปี 2566 อยู่ที่ 3.7 พันล้านบาท และคาดบริษัทจะรักษาระดับ GPM เฉลี่ยได้ในระดับ 24-25%
โดยในปี 2565 บริษัทตั้งเป้าขยายสาขาที่ 3-4 สาขา ซึ่งเปิดดำเนินงานไปแล้ว 2 สาขา สาขาสมุยและสาขาพรเจริญ จ.บึงกาฬโดยมีแผนจะขยายสาขาใน pipeline ที่จังหวัดพิจิตรและจังหวัดระนอง คาดเปิดดำเนินการได้ทั้ง 2 สาขาในไตรมาส 4/2565 และตั้งเป้าขยาย 7 สาขาในปี 2566 พร้อมยังคงแนะนำ “ซื้อ” ราคาเป้าหมาย 23.00 บาท อัพไซด์ 12.20%
รวมทั้งไปในทิศทาง บริษัทหลักทรัพย์ เคจีไอ (ประเทศไทย) จำกัด (มหาชน) ระบุแนวโน้มผลประกอบการไตรมาส 3/2565 มีกำไรสุทธิของ GLOBAL อยู่ที่ 701 ล้านบาท พร้อมยังคงแนะนำ “ซื้อ” ราคาเป้าหมายที่ 24.40 บาท อัพไซด์ 19.02%